|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási,****Közigazgatási és Nemzeti Kisebbségi - Nemzeti Közösségi Titkárság**Mihajlo Pupin sugárút 16., 21000 ÚjvidékTelefon: +381/487 42 68, 487 46 14, 487 40 36ounz@vojvodinа.gov.rs |
|  | SZÁM: 000227348 2025 09427 004 001 000 001. | KELT: 2025. január 29. |

A Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárságnak a Vajdaság AT területén működő alap- és középfokú oktatási és nevelési intézmények szükségleteire szolgáló műszaki dokumentáció kidolgozásának finanszírozására és társfinanszírozására szánt költségvetési eszközeinek odaítéléséről szóló szabályzat (VAT Hivatalos Lapja, 5/2025. szám) 3. szakasza alapján, figyelemmel A Vajdaság Autonóm Tartomány 2025. évi költségvetéséről szóló tartományi képviselőházi rendeletre (VAT Hivatalos Lapja, 57/2024. szám) a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság (a továbbiakban: Titkárság)

**PÁLYÁZATOT
hirdet**

**A VAJDASÁG AUTONÓM TARTOMÁNY TERÜLETÉN MŰKÖDŐ ALAP- ÉS KÖZÉPFOKÚ OKTATÁSI ÉS NEVELÉSI INTÉZMÉNYEK SZÜKSÉGLETEIRE SZOLGÁLÓ MŰSZAKI DOKUMENTÁCIÓ KIDOLGOZÁSÁNAK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázati kiírás a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. szám) biztosított eszközökre vonatkozik, az alábbiak szerint: a Vajdaság AT területén működő alap- és középfokú oktatási és nevelési intézmények szükségleteire szolgáló műszaki dokumentáció kidolgozásának finanszírozására összesen **30.000.000,00 dinár** (az alapfokú oktatás és nevelés szintjén **20.000.000,00 dinár**, a középfokú oktatás és nevelés szintjén 1**0.000.000,00 dinár**).

A műszaki dokumentáció kidolgozása alatt olyan, a tervezés és a kiépítés tárgykörét szabályozó tételes jogszabályokkal összhangban álló műszaki dokumentáció kidolgozása értendő, mely nélkülözhetetlen az illetékes szerv által kiadásra kerülő azon aktushoz, amellyel jóváhagyásra kerül az új létesítmények kiépítése, illetve a Vajdaság AT területén alap- és középfokú oktatási intézmények által használt meglévő létesítményeken végzett munkálatok végrehajtása, éspedig:

* Ötletmegoldás,
* Ötletterv, a hozzá kapcsolódó tanulmányokkal (a munkálatok kivitelezése – újjáépítés, átalakítás és helyreállítás jóváhagyásáról szóló határozat kiadásának szükségleteire),
* Az építési engedélyre vonatkozó projekt, a hozzá kapcsolódó tanulmányokkal,
* A kivitelezési projekt, a hozzá kapcsolódó tanulmányokkal,
* A tervezett létesítmény projektje, a hozzá kapcsolódó tanulmányokkal,
* A beruházásos karbantartáson kivitelezésre kerülő munkákhoz szükséges munkálatok műszaki leírása és jegyzéke,
* A létesítmény fennálló helyzetéről szóló jelentés, a létesítmény legalizálásanak szükségleteire,
* Egyéb műszaki dokumentáció, amely a tervezés és a kiépítés tárgykörét szabályozó tételes jogszabályokkal összhangban szükséges a tervezett projekt megvalósításához.

A pénzügyi kötelezettségek teljesítése Vajdaság Autonóm Tartomány 2025. évi költségvetésének fizetőképességével összhangban valósul meg.

**PÁLYÁZATI FELTÉTELEK**

*1. A pályázók köre*

Az eszközök felosztásában részvételre jogosult felhasználók, azok a Vajdaság AT területén működő alapfokú oktatási és nevelési, valamint középfokú oktatási és nevelési intézmények, melyeknek a Szerb Köztársaság, Vajdaság AT és a helyi önkormányzat az alapítója.

*2. Az eszközök felosztásának mércéi*

Az eszközök felosztásának mércéi a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárságnak a Vajdaság AT területén működő alap- és középfokú oktatási és nevelési intézmények szükségleteire szolgáló műszaki dokumentáció kidolgozásának finanszírozására és társfinanszírozására szánt költségvetési eszközeinek odaítéléséről szóló szabályzat szerint a következők:

* 1. a projekt megvalósításának jelentősége a létesítményeket használó diákok, tanárok, illetve foglalkoztatottak biztonsága tekintetében,
	2. a projekt megvalósításának jelentősége a nevelő-oktató munka minőségének javítása és korszerűsítése, valamint a tanulók és foglalkoztatottak tartózkodási feltételeinek javítása szempontjából,
	3. a projekt megvalósításának jelentősége az épületek energiahatékonyságának javítása, illetve a fűtési üzemanyag-megtakarítás szempontjából,
	4. a projekt pénzügyi indokoltsága,
	5. a projekt megvalósításának finanszírozására-társfinanszírozására szolgáló más források megléte,
	6. fenntarthatóság – a létesítmény használati feltételeinek javítása révén elért hatás tartóssága a projekt megvalósítását követően,
	7. a projekt megvalósítása céljából foganatosított tevékenységek,
	8. az oktatási intézmény székhelye szerinti helyi önkormányzat fejlettségi szintje.

**A PÁLYÁZATI KÉRELMEK BENYÚJTÁSÁNAK MÓDJA**

Az eszközök odaítélésére vonatkozó kérelmeket a Titkárság egységes pályázati formanyomtatványán kell benyújtani. A teljes pályázati dokumentáció 2025. 01. 29-től letölthető a Titkárság www.puma.vojvodina.gov.rs honlapjáról.

A pályázati kérelmeket postán az alábbi címre kell megküldeni: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság „A Vajdaság AT területén működő alap- és középfokú oktatási és nevelési intézmények szükségleteire szolgáló műszaki dokumentáció kidolgozásának 2025. évi finanszírozására vonatkozó pályázatra (Покрајински секретаријат за образовање, прописе, управу и националне мањине - националне заједнице са назнаком ''За конкурс – за финансирање израде техничке документације за потребе установа основног и средњег образовања и васпитања на територији АП Војводине за 2025. годину”), Mihajlo Pupin sugárút 16., 21000 Újvidék, vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

**A kérelemhez mellékelni kell:**

1. **projektfeladatot,**
2. **Az iskolabizottság határozatát a projekt megvalósítása céljából foganatosított tevékenységekkel kapcsolatosan,**
3. **A műszaki dokumentáció kidolgozására vonatkozó ajánlat-előlegszámlát (amelyet a gazdasági alanyok jegyzékébe bejegyzett gazdasági társaságtól, más jogi személytől, illetve vállalkozótól szereztek be),**
4. **a tervezett projekt megvalósítására vonatkozó eddigi rendelkezésre álló dokumentációt (ha létezik ilyen dokumentáció),**
5. **társfinanszírozás esetén meg kell küldeni a műszaki dokumentáció társfinanszírozására biztosított eszközökről szóló bizonyítékot (szerződés, határozat, a helyi önkormányzat költségvetéséből származó kivonat és hasonló) a műszaki dokumentáció társfinanszírozásában való részvételről szóló szabályosan aláírt és pecséttel ellátott nyilatkozattal (a nyilatkozatot szabad formában megküldeni) egyetemben és**
6. **a Köztársasági Földmérő Intézet Ingatlan-nyilvántartási Hivatala által kiadott kivonatot, arra a parcellára/parcellákra vonatkozóan, amelyek a műszaki tervdokumentáció tárgyát képezik.**

**A pályázat nyomtatott formában benyújtandó (felelős személy által szabályosan kitöltött és aláírt), míg a pályázathoz csatolandó mellékleteket KIZÁRÓLAG ELEKTRONIKUS FORMÁBAN USB-n illetve CD-n szükséges benyújtani.**

**A pályázati kérelmek benyújtási határideje 2025. 02. 28.**

A Titkárság fenntartja jogát, hogy a pályázótól, szükség szerint, kiegészítő dokumentációt és információkat kérjen.

A kérelmek benyújtásának határidejét követően a Bizottság hozzáfog a kérelmek elbírálásához.

A Bizottság határozattal elutasítja a hiányos és szabálytalanul kitöltött kérelmeket, valamint azokat, amelyekben nem töltöttek ki minden kötelező mezőt (a nem kötelező mezők a kérelem formanyomtatványán feltüntetésre kerültek), az aláíratlan vagy nem lepecsételt kérelmeket, illetve a késve benyújtott kérelmeket.

A Bizottság határozattal elutasítja a nem engedélyezett kérelmeket, éspedig:

* az illetéktelen személyek, valamint a pályázatban nem előirányzott kérelmezők által benyújtott kérelmeket,
* a pályázatban előirányzott rendeltetéstől eltérő kérelmeket,
* azon pályázók kérelmeit, akik az előző naptári évben a Vajdaság Autonóm Tartomány költségvetésből odaítélt eszközök felhasználását pénzügyi és leíró beszámolóval nem igazolták.

A Pályázat eredményei a Titkárság honlapján kerülnek közzétételre.

**A pályázattal kapcsolatos további tájékoztatás a Titkárság 021/ 487 42 68, 487 46 14 és 487 40 36 telefonszámain kapható.**

 Ótott Róbert

 Tartományi titkár